OŠ DORE PEJAČEVIĆ NAŠICE

2. svibnja 2020.

**Prijedlog organizacije rada u OŠ Dore Pejačević Našice prema**

**Uputama i Preporukama za održavanje nastave**

# Uz primjenu Uputa Hrvatskog zavoda za javno zdravstvo (HZJZ) od 29. travnja 2020. i

# Preporukaza organizaciju rada u razrednoj nastavi i upute za vrednovanje i ocjenjivanje u mješovitom modelu nastave( MZO) od 30. travnja 2020., OŠ Dore Pejačević Našice (nadalje Škola) planira organizirati nastavu za učenike razredne nastave na slijedeći način:

1. **Organizacija rada s djecom**

• skupina uvijek iste djece do 9 učenika i jedan isti učitelj koji brine za skupinu. Nakon formiranja skupine djece, 14 dana od početka primjene ovih uputa uključujući neradne dane, ne primaju se nova djeca u skupinu. U istom prostoru u isto vrijeme će boraviti isključivo ista djeca i učitelj iz istog razrednog odjela.

• svaki razredni odjel boravi u jednoj učionici tijekom dva tjedna

• fizički kontakt djece između skupina će se sprječavati na način da će razredni odjeli biti raspoređeni po svim etažama škole, dva odvojena ulaza i izlaza, koristiti će se različito vrijeme za odmore, obroke, a prema potrebi i utvrđenom broju učenika i različit dolazak u školu i odlazak kući

• klupe razmiču se tako da djeca sjede na udaljenosti od 2 metra i to svako dijete uvijek na istom mjestu

**Svi djelatnici će nastojati održavati fizički razmak od 2 m kada je god moguće, između i djelatnika i djece, s iznimkom ako je potrebna njega djeteta koja se provodi u što kraćem vremenu.**

1. **Obaveze školske ustanove: organizacija prostora i održavanje higijene**

• učionice će se redovito čistiti, dobro provjetriti vanjskim zrakom i na kraju smjene dezinficirati

• ograničen je ulazak u školsku ustanovu, ne dozvoljava se svaki ulazak drugih osoba

* prolaz učenika kroz zajedničke prostorije bit će na način da u isto vrijeme ne prolaze djeca i učitelj iz različitih razreda uz poticanje djece da kod takvih prolaza ne dotiču površine ili predmete,
* učitelji i djelatnici će osiguravati propisano socijalno distanciranje i pojačanu higijenu prostora,
* škola će ograničiti broj djelatnika, u ustanovi će biti samo djelatnici koji su raspoređeni na rad,
* ulazna vrata su zaključana, a otvaraju se na poziv zvonom,
* organizirati podjelu školskih obroka prema istim Uputama,
* organizirati prijevoz učenika putnika prema važećim Mjerama.

1. **Upute za roditelje i učenike**
   1. **Dolazak u školu, pratnja djece i ulazak u školu**

**Roditelji:**

* obavezno izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.
* zadržavati distancu od najmanje 2 metra u odnosno na druge roditelje/skrbnike i djecu.
* u pratnji djeteta je uvijek jedna ista odrasla osoba/roditelj/skrbnik koja živi u istom kućanstvu s djetetom, koja ne spada u rizičnu skupinu na obolijevanje od COVID-19, to jest nije starije životne dobi (65 i više godina) niti je kronični bolesnik,
* ne ulaziti u školsku ustanovu i okupljati se na ulazu.

**Učenici:**

* Ulazak u škole po dobnim skupinama,u zasebno prethodno dogovoreno vrijeme, s razmakom od najmanje 10 minuta.
* Na ulazu u školu je obavezna dezinfekcija ruku djece školske dobi i odraslih. Sredstvo za dezinfekciju potrebno je u količini od 1 do 2 ml nanijeti na suhe i čiste dlanove.
* Dijete ulazi tako da odlazi do garderobe, obuva papuče, skida jaknu, te pere ruke sapunom i vodom prije ulaska u skupinu/učionicu.

**Djelatnici i učitelji**

* Svi djelatnici će mjeriti tjelesnu temperaturu prije dolaska u školu te se voditi se evidencija istog,
* Svi obavezno moraju odmah po ulasku dezinficirati ruke i vlastite mobitele.
* Djecu pred ulaznim vratima dočekuje učiteljica u prvom razredu osnovne škole, a ostala djeca sama ulaze u zgradu škole.
* Djeca se ne ostavljaju bez nadzora.
  1. **Boravak učenika u školi**
* Maske nisu obvezne niti rukavice .
* Dodirivanje lica. Djecu treba poticati da ne dodiruju usta, nos, oči i lice kao i da ne stavljaju ruke i

predmete u usta, primjereno razvojnoj dobi.

* Higijena ruku. Djecu treba poticati da redovito i pravilno peru ruke prije ulaska u svoju

skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo.

* Za pranje ruku treba koristiti tekuću vodu i sapun. Pri pranju ruku pridržavajte se naputaka za pravilno pranje ruku: https://www.hzjz.hr/wpcontent/uploads/2020/03/Pranje\_ruku\_.pdf
* Za sušenje ruku neophodno je koristiti papirnate ručnike za jednokratnu upotrebu koje nakon korištenja treba odbaciti u koš za otpad s poklopcem.
* Djecu kada kašlju i kišu prekriju usta i nos laktom ili papirnatom maramicom koje poslije treba odbaciti u koš za otpad s poklopcem te oprati ruke.
* Dječja odjeća, obuća i školski pribor. Poželjno je da svako dijete/učenik samo postupa sa svojom odjećom i obućom, školskim priborom, torbama, knjigama, no ako nije u mogućnosti, odgajatelji/učitelji nakon dodirivanja odjeće i obuće, školskog pribora, torbi, knjiga trebaju poslije toga poslije toga dezinficirati ruke.
* Nastava na otvorenom se preporučuje kada god je moguće.
* Kod tjelesne aktivnosti neophodno je izbjegavati aktivnosti koje intenzivno ubrzavaju i produbljuju disanje kao i brzo trčanje i druge oblike brzog kretanja djece.
  1. **Organizacija nastave**
* Prvi dan nastave u školi će se održati edukacija za učenike kako se ponašati, prati ruke, održavati fizički razmak i sl.
* Nastava će se odvijati prema dosadašnjim smjenama, po 3-4 nastavna sata.
* Raspored sati bit će izrađen u skladu sa TV programom Škola na trećem i upućen roditeljima
* Svi učenici, u školi i koji prate nastavu na daljinu, raditi će prema istim ishodima, zadacima, zadaćama, a razlikovat će se metode rada.
* Prilikom vrednovanja prioritet je povratna informacija učeniku o ostvarenim aktivnostima.
* Zbog tjednog zaduženja učitelja, koji će raditi u školi i kod kuće, pojedini predmeti neće se realizirati ili će biti u smanjenom obliku: TZK, dopunska, dodatna nastav i izvannastavne aktivnosti.
* Vjeronauk, strani jezik i dalje će voditi učitelji kroz nastavu na daljinu.
* Sustavnu podršku učenicima i učiteljima će pružati stručni suradnici, a posebno će se organizirati rad s djecom s teškoćama i uključiti pomoćnici u nastavi.

O svim navedenim mjerama bit će upoznati s vi djelatnici i učitelji, te roditelji.

Konačan **Provedbeni plan rada** bit će donesen nakon utvrđivanja broja učenika u školi.

Dajem preporuku svim djelatnicima, učiteljima i roditeljima da svojim prijedlozima i sugestijama pridonesu kvalitetnijoj organizaciji rada i sigurnijem boravku učenika u školi.

Za sva dodatna pitanja i prijedloge poboljšanja uvjeta rada obratite se na kontakt ravnateljice:

telefon 098 339 075

mail: jasminka.falamic@skole.hr

S poštovanjem,

Ravnateljica: Jasminka Falamić